jkorsvik/nowiki_second_scrape_merged huggingface dataset:
Jacques Faure

Jacques Marie Alfred Gaston Faure (født 2. mars 1904 i Bordeaux, død 9. april 1988 i Paris) var en idrettsmann og fransk general i hæren. Faure kjempet i 1940 i det fransk-polske ekspedisjonskorpset i Norge. Han utmerket seg i slaget om Narvik og ble for dette tildelt Krigskorset, Norges fremste utmerkelse. Faure er også kjent som deltager i kuppforsøk i Algerie i 1961.


== Alpejeger ==
Faure gjorde militærtjeneste som alpejeger og fallskjermsoldat og tok deretter militær utdanning ved militærakademiet École spéciale militaire de Saint-Cyr. Han tjenestegjorde ved den 13. alpejegerbataljon og var fra 1932 til 1938 leder for Frankrikes militære skilandslag. Han deltok i øvelsen militært patruljeløp under De olympiske vinterleker i Garmisch-Partenkirchen i 1936.


== Andre verdenskrig ==
Under andre verdenskrig tjenestegjorde Faure i general Béthouarts stab. Han ble med det fransk-polske ekspedisjonskorps sendt til Norge og kom i mai i kamp mot tyske invasjonsstyrker i Nord-Norge. Faure utmerket seg i slaget om Narvik og ble etter krigen dekorert også fra norsk side. 
Etter den allierte tilbaketrekningen fra Norge i juni 1940 kom Faure til Storbritannia, men reiste via London tilbake til Frankrike. Han var fra november 1940 til 1942 i Marokko og i mars 1943 ble han stasjonert i Alger. Faure deltok i kampene i Italia og deretter i frigjøringen av Frankrike.


== Etter verdenskrigen ==
Faure tjenestegjorde til 1946 i generalstaben. Han hadde så oppgaver knyttet til de franske fallskjermjegeravdelingene. Fra 1952 til 1953 var han militærguvernør ved generalstaben i Wien i det alliertkontrollerte Østerrike. I september 1956 ble han beordret til Algerie, der Frankrike kjempet en krig mot arabiske nasjonalister. 
Faure var en del av kretsen som planla statskupp mot president Charles de Gaulle for å forhindre Algeries selvstendighet. I 1956 ble kupplanene avslørt og Faure ble fengslet i 30 dager. Han deltok også i det såkalte generalkuppet i april 1961 og ble idømt 10 års fengsel for dette. I 1968 ble han benådet.


== Utmerkelser ==
I 1946 ble Faure tildelt det norske Krigskorset med sverd for sin innsats under kampene mot de tyske invasjonsstyrkene i 1940. Han ble også dekorert med det franske Croix de guerre med fem palmer, Croix de la Valeur militaire med palme og Médaille de l'Aéronautique. Han var kommandør av Æreslegionen og av Ordenen for sportsfortjenester.


== Referanser ==
Den kongelige belønningsmedalje

Den kongelige belønningsmedalje (dansk: Den Kongelige Belønningsmedaille, Den Kongelige Belønningsmedalje eller Belønningsmedaljen) er en dansk fortjenstmedalje innstiftet av kong Christian IX ved reskript av 4. september 1865. Belønningsmedalje tildeles etter monarkens egen beslutning. Den benyttes i våre dager særlig som belønning for lang og tro tjeneste i næringslivet, men også for eksepsjonell innsats av annen karakter.
Den kongelige belønningsmedalje med inskripsjonen «for modig indsats» regnes som en egen utmerkelse.


== Inndeling ==
Belønningsmedaljen har to valører, gull og sølv. Begge valører tildeles med og uten krone, slik at medaljen således har fire trinn.


== Utforming ==
Medaljen er gjort i sølv og forgylt sølv. Den har en diameter på 28 mm og kan tildeles med eller uten kongekrone på toppen. Aversen viser regjerende monarks portrett omgitt av dennes navn og tittel på latin. Medaljene som nå utdeles bærer dronning Margrethe IIs høyrevendte portrett med omskriften «MARGARETA II» «REGINA DANIÆ». Reversen viste under Christian IX en genius med vinger og med en laurbærkrans i den ene hånden og en fakkel i den andre. Fra Frederik VIIIs tid har reversen vist en eikekrans.Medaljen er opphengt i et rødt bånd med hvitt kors, som i Danmarks flagg.
I særlige tilfeller utstyres reversen av Belønningsmedaljen med inskripsjon. Dette skjedde eksempelvis i anledning Expedition Sirius 2000, som gikk med hundeslede over Nord-Grønland.Før kvinner i 1951 fikk tilgang til Dannebrogordenen, kunne kvinner tildeles Belønningsmedaljen i Dannebrogordenens bånd. Den siste slike tildeling fant sted i 1950.


== Tildeling ==
Belønningsmedaljen er monarkens private fortjenstmedalje. Den var fra starten en medalje som supplerte Fortjenstmedaljen og ble tildelt personer som ikke nådde opp til denne. Den ble også benyttet som belønningsmedalje for ansatte ved Det kongelige hoff. Etter hvert ble Belønningsmedaljen også tildelt deltagere i vitenskapelige ekspedisjoner, kunstnere, for redningsdåd og til andre som hadde gjort en særlig innsats. Den ble også benyttet som belønning for lang og tro tjeneste.Medaljen benyttes nå i hovedsak som belønning for lang og tro tjeneste og tildeles for minst 50 års tjeneste i samme bedrift, likevel slik at medaljen kan tildeles etter 40 års tjeneste når arbeidsforholdet avsluttes. Tildeling skjer i henhold til mottagerens plassering i bedriftens hierarki, slik at arbeidere tildeles medaljen i sølv uten krone, mens funksjonærer tildeles medaljen i sølv med krone. Ledere tildeles belønningsmedaljen i gull.Medaljen i gull med krone tildeles svært sjelden.Medaljen overrekkes som regel av sjefen for den bedrift mottageren arbeider i. I sjeldne tilfeller overrekkes medaljen av monarken selv.Belønningsmedaljen benyttes fortsatt som belønning av medarbeidere ved hoffet og andre, eksempelvis militære, som tjenestegjør der. Medaljen tildeles også utlendinger i forbindelse med statsbesøk.


== Referanser ==
Victor Jørgensen

Victor Jørgensen (født 12. juni 1924 i Hjørring, død 29. august 2001) var en dansk bokser som deltok i de olympiske leker 1952 i Helsingfors.
Jørgensen vant en olympisk bronsemedalje i boksing under sommer-OL 1952 i Helsingfors. Han kom på tredjeplass i vektklassen weltervekt bak Zygmunt Chychła fra Polen og Sergei Tsjerbakov fra Sovjetunionen. Jørgensen vant de tre første kampene og i semifinalen tapte han med 0-3 til Tsjerbakov. De begge tapende semifinalistene fikk bronsemedaljer.


== OL-medaljer ==
1952  Helsingfors -  Bronse i boksing, weltervekt  Danmark


== Eksterne lenker ==
(en) Victor Jørgensen – Olympedia 
(en) Victor Jørgensen – Sports-Reference (OL-resultater – arkivert)
Mogilnoje

Mogilnoje (russisk: Могильное озеро) er en innsjø i Murmansk oblast i Russland. Den ligger ved Kildinstredet, øst på øya Kildin, like ved landsbyen Vostotsjnyj Kildin (Øst-Kildin). 


== Referanser ==
Today

Today er et musikkalbum av Elvis Presley, utgitt 7. mai 1975. Albumet ble innspilt i løpet av 10. mars til 12. mars 1975.


== Sporliste ==
«T-R-O-U-B-L-E»
«And I Love You So»
«Susan When She Tried»
«Woman Without Love»
«Shake a Hand»
«Pieces of My Life»
«Fairytale»
«I Can Help»
«Bringing It Back»
«Green Green Grass of Home»


== Medvirket ==
Elvis Presley – sang
James Burton – gitar
David Briggs – keyboard
Buddy Spicher – fiolin
Chip Young – gitar
Millie Kirkham – bakgrunnsvokal
Johnny Christopher – gitar
Weldon Myrick – steel gitar
Norbert Putnam – bass
Mike Leech – bass
Mary Holladay – bakgrunnsvokal
Tony Brown – keyboard
Ginger Holladay – bakgrunnsvokal
Duke Bardwell – bass
Ronnie Tutt – trommer
Charlie Hodge – gitar
Glen Hardin – keyboard
Jimmy Gordon – keyboard
Lea Jane Berinati – bakgrunnsvokal
Torgeir Anderssen-Rysst

Torgeir Anderssen-Rysst (født 9. august 1888 i Ålesund, død 8. september 1958) var en norsk politiker (V). Han var Norges forsvarsminister i Johan Ludwig Mowinckels andre regjering 1928–1931, og hadde også en lang karriere som stortingsrepresentant 1925–1945, medlem av Venstres sentralstyre 1933–1936 og medlem av Ålesund bystyre i en årrekke.
Anderssen-Rysst var cand.jur. fra 1913 og arbeidet en tid hos byfogdembetet i Ålesund. Han var også vernepliktig offiser fra 1908 og premierløytnant fra 1915. Anderssen-Rysst var redaktør i Sunnmørsposten 1918–1928 og 1931–1934, skattefogd og skifte- og auksjonsforvalter i Ålesund fra 1934, generalkrigskommissær 1939–1940 og ambassadør til Island 1945–1958.
Anderssen-Rysst ble i 1949 utnevnt til kommandør med stjerne av St. Olavs Orden. Fra Island mottok han storkors av Den islandske falkeorden.


== Stortingskomiteer ==
1937–1945 medlem i Utenriks- og konstitusjonskomiteen
1937–1945 medlem i Valgkomiteen
1934–1936 sekretær i Utenriks- og konstitusjonskomiteen
1931–1933 medlem i Utenriks- og konstitusjonskomiteen
1928–1928 nestformann i Utenriks- og konstitusjonskomiteen
1925–1927 medlem i Utenriks- og konstitusjonskomiteen


== Referanser ==


== Eksterne lenker ==
(no) Torgeir Anderssen-Rysst hos Norsk senter for forskningsdata 
(no) Torgeir Anderssen-Rysst i Store norske leksikon
Pure Gold

Pure Gold er et samlealbum av Elvis Presley, utgitt i 1975. Albumet inneholder ti av hans største hit blant annet «Fever» og «In the Ghetto».


== Sporliste ==


=== Side 1 ===
«Kentucky rain»
«Fever»
«It's Impossible»
«Jailhouse Rock»
«Don't Be Cruel»


=== Side 2 ===
«I Got a Woman»
«All Shook Up»
«Loving You»
«In the Ghetto»
«Love Me Tender»


== Eksterne lenker ==
(en) Pure Gold på Discogs
Blommig falukorv

«Blommig falukorv» er en svensk sang fra 1965 med melodi og tekst av Hans Alfredson, som spilte den inn på LP-platen Hans Alfredson sjunger Blommig falukorv och andra visor för barn (Svenska Ljud 6394 202). Arrangør og dirigent var Bengt-Arne Wallin.
Sangen handler om et barn som misliker all mulig husmannskost, som for eksempel fisk og spinat, pletter med tyttebærsyltetøy, biff med løk, kålrotstappe, isterband samt pytt-i-panne. Det eneste barnet kan tenke seg å spise er blomstret falukorv.
Sangen gav opphav til at det i 1996 begynte å bli solgt falukorv med trykte blomster, blant annet i IKEA, men også utenlands. Slakteriet i Ugglarp underskrev en kontrakt med Alfredson, slik at erstatningen for å bruke idéen gikk til BRIS.


== Norsk versjon ==
Hege Tunaal har skrevet en norsk tekst. På norsk bærer den tittelen «Blomstret kjøttkake». 


=== Innspilling ===
Hege Tunaal. Utgitt på LP-platen Aramsasa (Flower ABM 466) i 1978.


== Referanser ==
Bob Inglis

Robert Durden «Bob» Inglis (født 11. oktober 1959) er en amerikansk republikansk politiker. Han representerte delstaten Sør-Carolinas fjerde distrikt i Representantenes hus i periodene 1993 til 1999 og 2005 til 2011.
Inglis tapte Republikanernes primærvalg i 2010, og fikk dermed ikke mulighet til å sitte i Representantenes hus etter 2011.


== Referanser ==


== Eksterne lenker ==

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
Lone

Lone kan referere til

Lone, stilleflytende parti i elv
Lone (navn)
Lone (etternavn)
Lone (Arna), delområde og grunnkrets i Arna bydel i Bergen
Lone naturreservat i Drangedal


== Se også ==
Lona
Joseph O. Fletcher

Joseph O. Fletcher (født 16. mai 1920, død 6. juli 2008) var en amerikansk pilot og polarforsker.
Den 3. mai 1952 landet  Fletcher, William P. Benedict, og Albert P. Crary, et modifisert C-47 Skytrain på Nordpolen. Enkelte kilder hevder denne at gruppen var den første til å lande ved selve polpunktet. Imidlertid krediterer enkelte kilder denne prestasjonen i stedet til en sovjetisk ekspedisjon som landet der den 23. april 1948.


== Referanser ==
Elvis: As Recorded Live on Stage in Memphis

Elvis: As Recorded Live on Stage in Memphis er et konsertalbum utgitt av Elvis Presley den 7. juli 1974. Albumet ble innspilt den 20. mars 1974.


== Sporliste ==
«See See Rider»
«I Got a Woman»
«Love Me»
«Tryin' to Get to You»
Medley: «Long Tall Sally»/«Whole Lotta Shakin' Goin' On»/«Your Mama Don't Dance»/«Flip Flop and Fly»/«Jailhouse Rock»/«Hound Dog»
«Why Me Lord?»
«How Great Thou Art»
«Blueberry Hill»
«Help Me»
«An American Trilogy»
«Let Me Be There»
«My Baby Left Me»
«Lawdy Miss Clawdy»
«Can't Help Falling in Love»
«Closing Vamp»


== Eksterne lenker ==
(en) Elvis: As Recorded Live on Stage in Memphis på Discogs 
(en) Elvis: As Recorded Live on Stage in Memphis på MusicBrainz
Vladislav Galkin

Vladislav Borisovitsj Galkin (Владислав Борисович Галкин) (født 25. desember 1971, død 25. februar 2010) – var en russisk  skuespiller. 


== Referanser ==


== Eksterne lenker ==
(en) Vladislav Galkin på Internet Movie Database 
(en) Vladislav Galkin på AllMovie 
(en) Vladislav Galkin hos The Movie Database
Forvaltningsfellesskapet Boxberg

Forvaltningsfellesskapet Boxberg var et interkommunalt forvaltningsfellesskap som ble etablert i Fristaten Sachsen, Tyskland, den 1. januar 1992 mellom kommunene Boxberg og den tidligere kommunen Kringelsdorf. Den 1. april 1996 ble Kringelsdorf innlemmet i Boxberg gjennom en kommunesammenslåing.
Den 1. januar 1996 ble kommunen Uhyst en del av forvaltningsfellesskapet; den 1. oktober 2007 ble også Uhyst innlemmet i Boxberg.
I slutten av 1999 ble deretter forvaltningsforbundet Heidedörfer oppløst, og fra dette ble kommunen Klitten tilsluttet forvaltningsfellesskapet Boxberg. Da også Klitten ble innlemmet i Boxberg den 1. februar 2009, opphørte det interkommunale samarbeidet ettersom alle tidligere samarbeidskommuner var blitt innlemmet i Boxberg.
Jagjaguwar

Jagjaguwar er et plateselskap grunnlagt i 1996 som basert i Bloomington, Indiana, med fokus på indierock.


== Historie ==
I Charlottesville, Virginia 1996, hadde noen venner av Darius Van Arman nylig spilt inn et album under navnet The Curious Digit, men manglet en platekontrakt. De hadde gitt ut en 7" gjennom amatørplateselskapet Sentimental, som ble drevet av Van Arman og hans venn Dawson Prater (som senere skulle starte Locust Music i Chicago). Sentimental døde da Prater flyttet fra Charlottesville. I den tro at The Curious Digit ville virke mer attraktive dersom de gav ut et album tilknyttet et plateselskap, startet dermed Van Arman Jagjaguwar.
Til å begynne med var det meningen at The Curious Digits album, Bombay Aloo, skulle være det eneste albumet gitt ut på Jagjaguwar, men et band fra Richmond, kalt Drunk, holdt en konsert på Tokyo Rose, hvor Van Arman booket musikere. Etter å ha blitt betatt av deres fremføring, spurte han om han kunne få gi ut deres nylig ferdigstilte album på Jagjaguwar, noe han fikk positivt svar på.
I 1999 ble Chris Swanson, som var deleier i plateselskapet Secretly Canadian, partner med Van Arman, og Jagjaguwar, og Secretly Canadian begynte å jobbe mye tettere og endte med å dele kontorlokaler og noen av medarbeiderne. De to andre deleierne i Secretly Canadian, Ben Swanson og Jonathan Cargill, har også blitt partnere i Jagjaguwar, selv om det fremdeles er Chris Swanson og Van Arman som avgjør hva som blir utgitt på Jagjaguwar.


== Signerte artister ==
Aspera (amerikansk band)|Aspera
The Besnard Lakes
Black Mountain
Bon Iver
Company
Robert Creeley
The Dead C
Dinosaur Jr.
Julie Doiron
Jad Fair
Fuck (band)|Fuck
Ladyhawk
Lightning Dust
Love Life
Manishevitz
Minus Story
Nad Navillus
Nagisa ni te
Oakley Hall
Odawas
Okkervil River
Oneida (band)|Oneida
Parts & Labor
Patrick Phelan
Pink Mountaintops
Richard Youngs
Simon Joyner
South
Swan Lake
Sunset Rubdown
Will Sheff
Volcano Choir
Sarah White
Women
Wilderness


== Se også ==
Plateselskap


== Eksterne lenker ==
(en) Offisielt nettsted
Good Times (album)

Good Times er et musikkalbum av Elvis Presley, utgitt 20. mars 1974.


== Sporliste ==
«Take Good Care of Her»
«Loving Arms»
«I Got a Feelin' in My Body»
«If That Isn't Love»
«She Wears My Ring»
«I've Got a Thing About You Baby»
«My Boy»
«Spanish Eyes»
«Talk About the Good Times»
«Good Time Charlie's Got the Blues»


== Eksterne lenker ==
(en) Good Times på Discogs 
(en) Good Times på MusicBrainz
Alexandra Burke

Alexandra Imelda Cecelia Ewan Burke (født 24. august 1988) er en engelsk sanger, modell, skuespiller og musiker.
Hun ble kjent etter å ha vunnet femte sesong av den britiske versjonen av X Factor.


== Referanser ==


== Eksterne lenker ==
Offisielt nettsted 
(en) Alexandra Burke – kategori av bilder, video eller lyd på Commons 
(en) Alexandra Burke på Discogs 
(en) Alexandra Burke på MusicBrainz 
(en) Alexandra Burke på Spotify 
(en) Alexandra Burke på Songkick 
(en) Alexandra Burke på Last.fm 
(en) Alexandra Burke på AllMusic 
(en) Alexandra Burke på Internet Movie Database
Elvis: A Legendary Performer Volume 1

Elvis: A Legendary Performer Volume 1 er et samlealbum av Elvis Presley, utgitt 2. januar 1974. Albumet inneholder to intervju som ble gjort 22. september 1958.


== Sporliste ==
«That's All Right»
«Heartbreak Hotel»
«Elvis» (Utdrag fra et intervju fra 22. september 1958)
«Don't Be Cruel»
«Trying to Get to You»
«Love Me Tender»
«There'll Be Peace in the Valley»
«Elvis» (Utdrag fra et intervju fra 22. september 1958)
«Tonight's All Right for Love»
«Can't Help Falling in Love»
Raised on Rock/For Ol’ Times Sake

Raised on Rock/For Ol' Times Sake er et musikkalbum av Elvis Presley, utgitt 1. oktober 1973. Albumet ble produsert av Elvis Presley og Felton Jarvis.


== Sporliste ==
«Raised on Rock»
«Are You Sincere»
«Find Out What's Happening»
«I Miss You»
«Girl of Mine»
«For Ol' Times Sake»
«If You Don't Come Back»
«Just a Little Bit»
«Sweet Angeline»
«Three Corn Patches»


== Medvirket ==
Elvis Presley – sang gitar
James Burton – gitar
Bobby Wood – piano
Jerry Carrigan – trommer
Tommy Cogbill – bass
Donald Dunn – bass
Bobby Emmons – orgel
Tom Hensley – bass
Charlie Hodge – gitar
Glen Spreen – string arrangementer
Ron Tutt – trommer
Reggie Young – gitar
Mary Holladay – bakgrunnsvokal
Kathy Westmoreland – bakgrunnsvokal
Al Jackson jr. – trommer
J.D. Sumner & The Stamps – bakgrunnsvokal


== Eksterne lenker ==
(en) Raised on Rock/For Ol' Times Sake på Discogs 
(en) Raised on Rock/For Ol' Times Sake på MusicBrainz
Kildin

Kildin (russisk: Кильди́н; nordsamisk: Gieldasuolu) er ei øy i Barentshavet, beliggende omkring 1-2 km utenfor nordkysten av Kolahalvøya i Murmansk oblast i Russland og 15 km øst for utløpet av Murmanskfjorden. Den er skilt fra fastlandet ved Kildinstredet. Øya er 17,6 km lang og opptil 7 km bred. Landskapet på øya er et kupert, opptil 281 meter høyt, platå av sandstein. Kysten er bratt i nord og vest, mens det i sør og øst er brede terrasser som leder ned mot kysten. Vegetasjonen består av tundra. Øst på øya ligger den unike innsjøen Mogilnoje, som inneholder både ferskvanns- og saltvannsorganismer.
Kildin var på slutten av 1800-tallet og like til 1930 bosted for enkelte Kolanordmenn, som hadde utvandret fra Finnmark. Blant dem som bosatte seg på Kildin var Johan Petter Eriksen (1842–1905) fra Skjerstad, Nordland), og konen Karoline Jørgensen (1842–1903), og hans sønn Karl Johan Eriksen, også kjent som Ivan Eriksen (1872–1942), født på Kola, og konen Anna Kristina Berg (1882–1949) fra  Tromsø) og barnebarna Alfred Kornelius Eriksen (f. 1908, Kildin) og Ingrid Konstantina Eriksen (f. 1912, Kildin). Johan og senere Ivan gikk under hedersbetegnelsen Kong Kildin (Russisk: Кильдинский король/Kildinskij korol').


== Eksterne lenker ==
Kart over øya (russisk)
Nettsted om øya (russisk)
Om Kong Kildin - Johan Eriksen
Historien om Abraham Borgen og hans etterkommere i DISputten 2, 2004.
Munkeparakitt

Munkeparakitt  (Myiopsitta monachus) er en papegøyefugl som tilhører undergruppen med parakitter. Den stammer fra Argentina, Uruguay og det sørlige Brasil. Men utsatte og rømte fugler har dannet store, levedyktige populasjoner i tempererte og subtropiske strøk  i store deler av verden. Den er en populær burfugl.


== Eksterne lenker ==
(en) Munkeparakitt i Global Biodiversity Information Facility 
(no) Munkeparakitt hos Artsdatabanken 
(sv) Munkeparakitt hos Dyntaxa 
(en) Munkeparakitt hos ITIS 
(en) Munkeparakitt hos NCBI 
(en) Kategori:Myiopsitta monachus – bilder, video eller lyd på Wikimedia Commons 
(en) Myiopsitta monachus – galleri av bilder, video eller lyd på Wikimedia Commons 
Myiopsitta monachus – detaljert informasjon på Wikispecies
Ungdommen har livets rett

Ungdommen har livets rett (originaltittel: Cynthia) er en amerikansk spillefilm fra 1947 med Elizabeth Taylor i hovedrollen som handler om en overbeskyttet jente som benytter musikk som et middel for å oppnå sin uavhengighet.


== Handling ==
Femten år gamle Elizabeth Taylor fikk sitt første film-kyss i MGM-filmen Ungdommen har livets rett. Taylor har tittelrollen som Cynthia, en overbeskyttet tenåring som er aldri får lov til å omgås med andre ungdommer. Frustrerte Cynthia bedreider dog ikke foreldrene Larry og Louise Bishop (George Murphy og Mary Astor), som mener de kunne ha fått realisert sine drømmer om de fortsatt var barnløse. Men så oppdager de at Cynthia hun har en nydelig sangstemme (dubbet i filmen), noe som gjør henne i stand til å bryte ut av skallet sitt og hun blir med i High school-koret, under ledelse av den sympatiske professoren Rosencrantz (SZ Sakall). Etter hvert begynner foreldrene å verdsette datteren for den hun er. Cynthia forelsker seg så i Ricky Latham (James Lydon), som gir Taylor hennes historiske første film-kyss på rødmende kinn (Elizabeth Taylor og James Lydon spilte også sammen i Warner Bros-filmen 'Far og vi andre' i samme år). Cynthia er basert på et skuespill av Vina Delmar og var en "B-film" etter MGM sine standarder, men en "A-film" sammenlignet med andre filmstudioer.


== Medvirkende ==
Elizabeth Taylor ...  Cynthia Bishop
George Murphy ...  Larry Bishop
S.Z. Sakall ...  Prof. Rosenkrantz
Mary Astor ...  Louise Bishop
Gene Lockhart ...  Dr. Fred I. Jannings
Spring Byington ...  Carrie Jannings
Jimmy Lydon ...  Ricky Latham
Scotty Beckett ...  Will Parker
Carol Brannon ...  Fredonia Jannings (as Carol Brannan)
Anna Q. Nilsson ...  Miss Brady, English Teacher


== Filminfo ==
Regi: Robert Z. Leonard
Manus: Harold Buchman (forfatter) Viña Delmar (skuespill)
Utgivelsesdato: 29. august 1947 (USA)
Genre: Komedie | Drama
Også kjent som: The Rich Full Life (UK)


== Referanser ==


== Eksterne lenker ==
(en) Ungdommen har livets rett på Internet Movie Database 
(no) Ungdommen har livets rett hos Filmfront 
(sv) Ungdommen har livets rett i Svensk Filmdatabas 
(fr) Ungdommen har livets rett på Allociné 
(nl) Ungdommen har livets rett på MovieMeter 
(en) Ungdommen har livets rett på AllMovie 
(en) Ungdommen har livets rett på Turner Classic Movies 
(en) Ungdommen har livets rett på Rotten Tomatoes
Klitten

Klitten (oversorbisk: Klětno) er et område i Boxberg og frem til 1. februar 2009 en kommune i den tyske Fristaten Sachsen. Området er kjent for sine to evangeliske kirker.
Klitten var en kommune i Kreis Niesky fra 1948 til 1990, og i Landkreis Niesky fra 1990 til 1994. Fra 1. august 1994 frem til 1. august 2008 var en del av i Niederschlesischer Oberlausitzkreis, og siden 1. august 2008 var kommunen en del av Landkreis Görlitz inntil den ble innlemmet i Boxberg i 2009.


== Bilder ==

		
		


== Referanser ==